Source: https://beta.e-justice.europa.eu/19/MT/national_specialised_courts?LATVIA&member=1
Timestamp: 2020-07-08 23:54:24+00:00
Document Index: 274604

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Din it-taqsima tagħtik ħarsa ġenerali tal-qrati speċjalizzati fil-Latvja.
Bażijiet tad-data ġuridika
Il-Qorti Kostituzzjonali tar-Repubblika tal-Latvja (Satversmes tiesa)
Skont il-Kostituzzjoni tar-Repubblika tal-Latvja, il-Latvja għandha Qorti Kostituzzjonali li hija istituzzjoni ġudizzjarja indipendenti li teżamina jekk, il-każijiet li jaqgħu taħt il-ġuriżdizzjoni tagħha humiex f’konformità mal-Kostituzzjoni, u tikkunsidra wkoll każijiet oħra assenjati lilha mil-liġi. Il-Qorti Kostituzzjonali tista’ tiddikjara nulli u bla effett liġijiet u atti legali oħra jew partijiet minnhom.
Skont l-Artikolu 16 tal- Liġi dwar il-Qorti Kostituzzjonali, il-Qorti Kostituzzjonali tikkunsidra każijiet li jikkonċernaw:
il-kostituzzjonalità tal-ftehimiet internazzjonali ffirmati jew konklużi mil-Latvja (qabel jew wara l-approvazzjoni tagħhom mis- Saeima (Parlament));
il-konformità tal-liġijiet u r-regolamenti jew partijiet minnhom ma regoli tal-liġi ta’ grad ogħla;
il-konformità mal-liġi ta’ atti oħra tas-Saeima, tal-Kabinett, tal-President, tal-Ispeaker tal-Parlament jew tal-Prim Ministru (ħlief atti amministrattivi oħra);
il-konformità mal-liġi ta’ ordnijiet li bihom Ministru mogħti s-setgħa mill-Kabinett issospenda d-deċiżjonijiet ta’ kunsill lokali;
il-konformità tad-dispożizzjonijiet tal-liġi nazzjonali Latvjana ma’ ftehimiet internazzjonali konklużi mil-Latvja li mhumiex inkompatibbli mal-Kostituzzjoni.
Il-Qorti Kostituzzjonali tinkludi seba’ mħallfin li jiġu approvati minn maġġoranza tal-Membri tal-Parlament (tal-inqas 51 vot). Tlieta minn dawn l-imħallfin jiġu approvati fuq proposta ta’ mill-inqas għaxar Membri tal-Parlament, tnejn jiġu approvati fuq proposta tal-Kabinett, u tnejn oħra fuq proposta ta’ seduta tal-Qort Suprema kollha. Il-kandidati proposti mill-Qorti Suprema jridu jiġu magħżula minn fost l-imħallfin tal-Latvja.
Il-Qorti Kostituzzjonali ma tistax tibda proċedimenti ex officio; hija tikkunsidra l-kawża biss fuq rikors mill-persuni awtorizzati għal dan il-għan bil-liġi.
Dawn li ġejjon għandhom dritt iressqu rikors promotur biex jiftħu proċedimenti dwar il-kostituzzjonalità ta ftehimiet internazzjonali iffirmati jew konklużi mil-Latvja (qabel jew wara l-approvazzjoni ta’ dawk il-ftehimiet mis- Saeima), jew il-konformità tal-liġijiet u r-regolamenti jew partijiet minnhom ma regoli tal-liġi ta’ grad ogħla, jew il-konformità tad-dispożizzjonijiet tal-liġi nazzjonali Latvjana ma’ ftehimiet internazzjonali konklużi mil-Latvja li mhumiex inkompatibbli mal-Kostituzzjoni:
is- Saeima;
mhux inqas minn għoxrin membru tal-Parlament;
il-Prosekutur-Ġenerali;
il-Kunsill tal-Uffiċċju tal-Awditjar tal-Istat (Valsts kontroles padome);
l-Ombudsman (tiesībsargs), jekk l-istituzzjoni jew l-uffiċjal li ħarġu l-att ikkontestat ma kkoreġewx in-nuqqasijiet identifikati fiż-żmien stabbilit mill-Ombudsman;
qorti li teżamina kawża ċivili, kriminali jew amministrattiva;
Imħallef f’uffiċċju tar-reġistru tal-artijiet meta tkun qed issir ir-reġistrazzjoni tal-propjetà immobbli u d-drittijet relatati fir-reġistru tal-artijietl
kull persuna li ssofri ksur tad-drittijiet fundamentali mogħtija mill-Kostituzzjoni;
il-Kunsill għall-Ġudikatura (Tieslietu padome), fi ħdan il-kamp ta’ applikazzjoni mogħti lilu.
Dawn li ġejjin għandhom dritt jippreżentaw rikors li jiftaħ proċedimenti dwar il-konformità mal-liġi ta’ atti oħra tas- Saeima, il-Kabinett, il-President, l-Ispeaker tal-Parlament jew il-Prim Ministru (għajr atti amministrattivi):
il-Kunsill għall-Ġudikatura, fi ħdan il-kamp ta’ applikazzjoni mogħti lilu.
Il-juris standi biex jinfetħu proċedimenti dwar il-konformità mal-liġi ta’ ordnijiet li bihom Ministru li ngħata s-setgħa mill-Kabinett issospenda d-deċiżjonijiet ta’ kunsill lokali huwa ta’ dak il-kunsill lokali.
Il-kawżi dwar il-kostituzzjonalità tal-liġijiet, ir-regolamenti tal-Kabinett u atti tal-Kabinett oħra, il-konformità tad-dispożizzjonijeit tal-leġiżlazzjoni nazzjonali Latvjana ma ftehimiet internazzjonali konklużi mil-Latvja li mhumiex inkompatibbli mal-Kostituzzjoni, u l-kostituzzjonalità tal-ftehimiet internazzjonali ffirmati jew konklużi mil-Latvja (qabel jew wara li dawk il-ftehimiet jiġu approvati mis-Saeima) u l-liġijiet jew ir-regolamenti jew partijiet minnhom jiġu mismugħa mill-Qorti Kostituzzjonali f’seduta plenarja. Kawżi oħra jiġu mismugħa minn bord kompost minn tliet imħallfin, sakemm ma tiddeċidix mod ieħor il-Qorti Kostituzzjonali.
Is-sentenza tal-Qorti Kostituzzjonali hija finali u tidħol fis-seħħ mal-għotja tagħha. Sentenza tal-Qorti Kostituzzjonali u l-interpretazzjoni li jkun fiha ta’ dispożizzjoni kontestata hija vinkolanti fuq il-korpi ċentrali u lokali tal-gvern kollha (inkluż il-qrati) u uffiċjali, u fuq persuni fiżiċi u ġuridiċi.
Dispożizzjoni iddikjarata inkumpatibbli ma liġi ta’ grad ogħla mill-Qorti Kostituzzjonali titqies nulla u bla effett mid-data tal-pubblikazzjoni tas-sentenza tal-Qorti Kostituzzjonali, sakemm il-Qorti Kostituzzjonali ma tiddeċidix mod ieħor. Jekk il-Qorti Kostituzzjonali iddikjarat li ftehim internazzjonali li ġie ffirmat jew konkluż mil-Latvja jmur kontra l-Kostituzzjoni, il-Kabinett għandu minnufih jieħu passi biex jemenda, jiddikjara li mhux konformi, jissospendi jew jiritira dak il-ftehim.
L-isem u l-URL tal-bażi tad-data
Kawżi quddiem il-Qorti Kostituzzjonali (funzjoni ta’ tiftix)
L-aċċess għall-bażi d-data huwa mingħajr ħlas?
Kontenut tal-bażi tad-data fil-qosor
Il-bażi tad-data għandha sentenzi tal-Qorti Kostituzzjonali tar-Repubblika tal-Latvja
L-interfaċċa tat-tiftix tal-bażi tad-data u s-sentenzi huma disponibbli bil-Latvjan u l-Ingliż.
Il-Qorti Kostituzzjonali tar-Repubblika tal-Latvja